释文珦
昨日出城南行
昨日出城南，战阵如云屯。
兵刃欲相接，杀气方腾掀。
黄尘塞天地，日月为之昏。
壮士仗忠义，不忘丧其元。
奋然为前驱，誓报明主恩。
卒伍皆贾勇，翕合无异言。
唯欲纾祸难，岂辞职属橐鞬。
元戎既启行，旌旆交缤繙。
谓当奏凯还，受爵效屏藩。
众寡力不侔，傍复乏外援。
战久俄败衂，靡闻钲鼓喧。
军中纪律严，致死无敢奔。
全理由同陷没，千万无一存。
肢体膏草莽，血流成川源。
国虽加恤典，莫能返其魂。
白骨蔽四野，鬼哭多烦冤。
怀哉唐虞君，大德罔亏骞。
垂衣成至治，万国皆晏然。
齐威虽霸主，亦赖仲父贤。
九合不以兵，仲尼所称传。
兵乃不祥器，圣贤尝戒旃。
人苟服其仁，斯亦何用焉。